CELEX: 32020D2113
Language: mt
Date: 2020-12-16 00:00:00
Title: Id-Deċiżjoni ta’ Implimentazzojni tal-Kummissjoni (UE) 2020/2113 tas-16 ta’ Diċembru 2020 li temenda l-Anness I tad-Deċiżjoni 2004/3/KE li tawtorizza, fir-rigward tal-bejgħ ta’ patata taż-żrigħ fit-territorju kollu jew parti ta’ ċerti Stati Membri, miżuri aktar iebsa kontra ċertu mard barra minn dawk previsti fl-Annessi I u II tad-Direttiva tal-Kunsill 2002/56/KE, fir-rigward tal-entrata għar-Renju Unit (notifikata bid-dokument C(2020) 9306) (Test b’rilevanza għaż-ŻEE)

17.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 427/21
               
            
         ID-DEĊIŻJONI TA’ IMPLIMENTAZZOJNI TAL-KUMMISSJONI (UE) 2020/2113
         tas-16 ta’ Diċembru 2020
         li temenda l-Anness I tad-Deċiżjoni 2004/3/KE li tawtorizza, fir-rigward tal-bejgħ ta’ patata taż-żrigħ fit-territorju kollu jew parti ta’ ċerti Stati Membri, miżuri aktar iebsa kontra ċertu mard barra minn dawk previsti fl-Annessi I u II tad-Direttiva tal-Kunsill 2002/56/KE, fir-rigward tal-entrata għar-Renju Unit
         
            
               (notifikata bid-dokument C(2020) 9306)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2002/56/KE tat-13 ta’ Ġunju 2002 dwar il-bejgħ fis-suq tal-patata taż-żerriegħa (1),u b’mod partikolari l-Artikolu 17(2) tagħha,
         Billi:
         
                     (1)
                  
                  
                     Id-Direttiva 2002/56/KE tipprevedi li fir-rigward tal-bejgħ tal-patata taż-żerriegħa fit-territorju kollu jew parti minnu ta’ Stat Membru wieħed jew aktar, il-Kummissjoni jeħtieġ tawtorizza miżuri iktar iebsa minn dawk previsti fl-Annessi I u II tagħha li jridu jittieħdu kontra l-organiżmi ta’ ħsara li ma jeżistux f’dawk ir-reġjuni jew li jidhru partikolarment ta’ ħsara għall-għelejjel f’dawk ir-reġjuni.
                  
               
                     (2)
                  
                  
                     F’dak ir-rigward, id-Deċiżjoni tal-Kummissjoni 2004/3/KE (2) tawtorizza fir-rigward tal-bejgħ ta’ patata taż-żrigħ fit-territorju kollu jew parti minnu ta’ ċerti Stati Membri, miżuri aktar iebsa kontra ċertu mard barra minn dawk previsti fl-Annessi I u II tad-Direttiva tal-Kunsill 2002/56/KE. B’mod partikolari, id-Deċiżjoni 2004/3/KE tipprevedi li l-Istati Membri elenkati fil-kolonna 1 tal-Anness I tagħha, fir-rigward tal-bejgħ tal-patata taż-żrigħ fir-reġjuni elenkati maġenb isimhom fil-kolonna 2 ta’ dak l-Anness, huma awtorizzati jdaħħlu ċerti restrizzjonijiet fuq il-bejgħ tal-patata taż-żrigħ. Fir-rigward tar-Renju Unit, il-kolonna 2 tal-Anness I tad-Deċiżjoni 2004/3/KE attwalment telenka r-reġjuni ta’ Cumbria, Northumberland (l-Ingilterra), l-Irlanda ta’ Fuq u l-Iskozja għall-finijiet ta’ dik l-awtorizzazzjoni.
                  
               
                     (3)
                  
                  
                     F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (Ftehim dwar il-Ħruġ), u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, id-Direttiva 2002/56/KE kif ukoll l-atti tal-Kummissjoni bbażati fuqha, japplikaw għar-Renju Unit u fih fir-rigward tal-Irlanda ta’ Fuq wara l-perjodu ta’ tranżizzjoni previst fil-Ftehim dwar il-ħruġ. Għal dik ir-raġuni, fi tmiem il-perjodu ta’ tranżizzjoni, l-Irlanda ta’ Fuq biss jenħtieġ li tiġi elenkata bħala reġjun fil-kolonna 2 tal-Anness I tad-Deċiżjoni 2004/3/KE.
                  
               
                     (4)
                  
                  
                     Għalhekk, l-Anness I tad-Deċiżjoni 2004/3/KE jenħtieġ li jiġi emendat skont dan.
                  
               
                     (5)
                  
                  
                     Peress li l-perjodu ta’ tranżizzjoni previst fil-Ftehim dwar il-ħruġ jintemm fil-31 ta’ Diċembru 2020, din id-Deċiżjoni jenħtieġ li tapplika mill-1 ta’ Jannar 2021.
                  
               
                     (6)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness 1 tad-Deċiżjoni 2004/3/KE huwa sostitwit bit-test stabbilit fl-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tapplika mill-1 ta’ Jannar 2021.
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-16 ta’ Diċembru 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 193, 20.7.2002, p. 60.
         
            (2)  Id-Deċiżjoni tal-Kummissjoni 2004/3/KE, tad-19 ta’ Diċembru 2003 li tawtorizza, fir-rigward tal-bejgħ ta’ patata taż-żrigħ fit-territorju kollu jew parti ta’ ċerti Stati Membri, miżuri aktar iebsa kontra ċerti mard barra minn dawk previsti f’Annessi I u II tad-Direttiva tal-Kunsill 2002/56/KE (ĠU L 2, 6.1.2004, p. 47).
      
      
         
            ANNESS
            
               
                  
                     “ANNESS I
                     
                                 Stat Membru (1)
                                 
                              
                              
                                 Reġjun
                              
                           
                                 Il-Ġermanja
                              
                              
                                 
                                             —
                                          
                                          
                                             Bundesland Mecklenburg-Vorpommern
                                          
                                       
                                             —
                                          
                                          
                                             Gemeinde Groß Lüsewitz
                                          
                                       
                                             —
                                          
                                          
                                             Ortsteile Lindenhof und Pentz der Gemeinde Metschow
                                          
                                       
                                             —
                                          
                                          
                                             Gemeinden Böhlendorf, Breesen, Langsdorf sowie Ortsteil Grammow der Gemeinde Grammow
                                          
                                       
                                             —
                                          
                                          
                                             Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel
                                          
                                       
                                             —
                                          
                                          
                                             Gemeinden Ranzin, Lüssow und Gribow
                                          
                                       
                                             —
                                          
                                          
                                             Gemeinde Pelsin
                                          
                                       
                           
                                 L-Irlanda
                              
                              
                                 It-territorju kollu
                              
                           
                                 Il-Portugall
                              
                              
                                 Azores (iż-żoni b’altitudni ta’ iktar minn 300 m)
                              
                           
                                 Il-Finlandja
                              
                              
                                 Il-muniċipalitajiet ta’ Liminka u Tyrnävä
                              
                           
                                 Ir-Renju Unit (1)
                                 
                              
                              
                                 L-Irlanda ta’ Fuq
                              
                           
               ”
            
               (1)  F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, għall-finijiet ta’ dan l-Anness, ir-referenzi għall-Istati Membri jinkludu r-Renju Unit fir-rigward tal-Irlanda ta’ Fuq.